S-1446/2023

Mál þetta, sem dómtekið var 12. október 2023, höfðaði lögreglustjórinn á höfuðborgarsvæðinu með ákæru 30. maí 2023, á hendur Ó-kk-þgf E-kk-þgf S-kk-þgf, kt. 000000- 0000, [...];

„fyrir eftirtalin umferðarlagabrot með því að hafa:

1. Miðvikudaginn 9. febrúar 2022 ekið bifreiðinni [...] sviptur ökurétti um Skeiðarvog við Sæbraut í Reykjavík, þar sem lögregla stöðvaði aksturinn.

M: 007-2022-7438

2. Laugardaginn 16. júlí 2022 ekið bifreiðinni [...]sviptur ökurétti um Sæbraut við Kirkjusand í Reykjavík, þar sem lögregla stöðvaði aksturinn.

M: 007-2022-39304

3. Mánudaginn 17. október 2022 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist kókaín 280 ng/ml) um Selásbraut við Vindás í Reykjavík, þar sem lögregla stöðvaði aksturinn.

M: 007-2022-56415

Telst háttsemi í liðum 1 og 2 varða við 1. mgr. 58. gr., sbr. 1. mgr. 95. gr. umferðarlaga nr. 77/2019 og háttsemi í lið 3 varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. sömu laga Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 99. gr. og 101. gr. umferðarlaga nr. 77/2019.“

Mál númer S- 2614/2023 sem var höfðað á hendur ákærða með ákæru útgefinni 3. október 2023 var einnig tekið fyrir og sameinað þessu máli sbr. heimild í 1. mgr. 169. gr. laga nr. 88/2008 um meðferð sakamála. Í þeirri ákæru var ákærða gefið að sök:„ umferðarlagabrot með því að hafa, mánudaginn 10. júlí 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist kókaín 420 ng/ml) um Vesturlandsveg við Ártúnsbrekku í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2023-39585

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Ákærði krefst þess í málinu að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 12. október sl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Samkvæmt framlögðu sakavottorði gekkst ákærði undir sátt hjá lögreglustjóra 1. júlí 2010 til greiðslu 70.000 krónu sektar fyrir ölvunarakstur. Þá hlaut ákærði dóm 21. febrúar 2014 þar sem hann var dæmdur í 18 mánaða fangelsi og til sviptingar ökuréttar í tvö ár fyrir akstur undir áhrifum ávana- og fíkniefna ásamt öðrum brotum. Ákærði hlaut dóm 3. desember 2014 þar sem hann var dæmdur í 30 daga fangelsi og sviptur ökurétti ævilangt fyrir akstur undir áhrifum ávana- og fíkniefna og akstur sviptur ökurétti, var það önnur ítrekun ákærða á akstri undir ávana- og fíkniefnum. Hlaut ákærði reynslulausn 16. nóvember 2015 í tvö ár á eftirstöðvum refsingar. Ákærði var loks dæmdur 12. mars 2020 til greiðslu 775.000 króna sektar fyrir vörslur fíkniefna og akstur sviptur ökurétti.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða sem er nú sakfelldur í þriðja sinn fyrir akstur sviptur ökurétti og í fjórða sinn fyrir akstur undir áhrifum ávana- og fíkniefna hæfilega ákveðin fangelsi í fimm mánuði og fimmtán daga. Þá skal ævilöng svipting ökuréttar ákærða áréttuð.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 428.312 krónur. Um er að ræða kostnað vegna blóðsýnatöku, rannsóknar Háskóla Íslands á blóðsýnum og þóknun skipaðs verjanda ákærða, G-kk-ef S-x-x R-kk-ef lögmanns 180.792 krónur að meðtöldum virðisaukaskatti. E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, Ó-kk-nf Ö-kk-nf S-kk-nf, sæti fangelsi í 165 daga.

Ákærði er sviptur ökurétti ævilangt.

Ákærði greiði 428.312 krónur í sakarkostnað þar meðtalda þóknun skipaðs verjanda síns G-kk-ef S-x-x R-kk-ef lögmanns, 180.792 krónur að meðtöldum virðisaukaskatti.

E-kvk-nf B-kvk-nf Á-kvk-nf